होली में हुड़दंगियों पर प्रशासन की रहेगी नजर
चक्रधरपुर| सोमवारको चक्रधरपुर थाना में होली को लेकर शाम पांच बजे से शांति समिति की बैठक हुई। बैठक में थाना प्रभारी गोपीनाथ तिवारी ने कहा कि होली के दौरान हुड़दंगियों पर प्रशासन पूरी नजर रखेगा। किसी भी हाल में हुड़दंगियों को बख्शा नहीं जाएगा। बैठक में मौजूद शांति समिति के सदस्यों ने भी अपनी-अपनी बात रखी। बैठक में निर्णय लिया गया कि चक्रधरपुर के प्रत्येक होलिका दहन वाले स्थान पर पुलिस की तैनाती की जाएगी। होली के दिन चौक-चौराहों पर भी पुलिस के जवानों को तैनात किया जाएगा। बैठक में मौजूद सभी लोगों ने होली का पर्व सौहार्दपूर्ण माहौल में मनाने का संकल्प लिया। मौके पर भाजपा नेता अशोक षाड़ंगी, संजय पासवान, प्रवीर प्रमाणिक, अनवर खान, वार्ड पार्षद दिनेश जेना, राशिद अहमद, शंभु साव, विनय बर्मन, संजय केरकेट्टा, रवि बांकिरा, करण महतो, मो. एकराम आदि मौजूद थे।
hin_Deva hin_Deva